The Matches

The Matches je americká pop punková hudobná skupina, ktorá vznikla v roku 1997 v meste Oakland v štáte Kalifornia v Spojených štátoch. Skupinu tvoria spevák a rytmický gitarista Shawn Harris, sólový gitarista a sprievodný vokalista Jonathan Devot, basgitarista Justin San Souci a bubeník Matt Whalen. Skupina vydala tri štúdiové albumy a skončila jej zmluva s vydavateľstvom Epitaph Records.

9. júla 2009 na svojej stránke na MySpace a na facebookovej stránke skupina The Matches oznámila, že jej členovia si spravia "prestávku v kariére" a že "prišiel čas na nové projekty". 17. júna 2010 Shawn potvrdil rozhlasovej stanici Triple J, že formáciu opustil. V máji 2014 skupina oznámila jednorazové vystúpenie s pôvodnou zostavou. Vystúpenie bolo vypredané, rovnako ako osem dodatočných a následné turné v Austrálii.

Dokumentárny film o skupine s názvom Bleeding Audio bol predstavený na filmových festivaloch v roku 2020.

História

Začiatky (1997–2002)
Skupina vznikla pod názvom "The Locals" v roku 1997 s Justinom San Soucim, Mattom Whalenom, Mattom Espositom a Shawnom Harrisom. V tom čase boli všetci štyria na Strednej škole Bishopa O'Dowda (angl. Bishop O'Dowd High School). Matt Esposito potom skupinu opustil, aby sa zapísal Americkú námornú akadémiu (angl. US Naval Academy) a na jeho miesto bol prijatý Henry Dietzel . Dietzel ostal so skupinou až do konca roku 2001 a pri odchode bol nahradený Jonom Devotom. V týchto ranných rokoch skupina hrala ska hudobné skladby ako „People on the Block“, „Studio 5866“ a ďalšie.

Postupne začali posúvať svoj štýl smerom k alternativnému rocku. Ich vormi boli partnerské punk/pop-punkové skupiny z East Bay ako Green Day a Rancid, ako aj  mainstreamovejšie skupiny a hudobníci ako Elvis Costello, David Bowie, The Who a Joe Jackson. Názov "The Locals" čoskoro viedol ku komplikáciám pre porušenie autorských práv, keď Yvonne Dollová, frontmanka chicagskej indie rockovej skupiny taktiež nazvanej "The Locals" kontaktovala skupinu a požiadala ich, aby si zmenili názov.

V spojení s oaklandským (dnes zaniknutým) iMusicast skupina začala pracovať na vlastných vystúpeniach s názvom L3 (Live, Loud & Local), ktoré sa stali začiatkom pre mnoho ďalších skupín v Bay Area a prilákali headlinerov, ako napríklad skupiny Link 80, Sugarcult a Zebrahead.

E. Von Dahl Killed the Locals (2003–2005)
Nakoniec pod novým názvom "The Matches" samovydali svoj debutový album s názvom E. Von Dahl Killed the Locals. Krátko potom, ako podpísali nahrávaciu zmluvu s vydavateľstvom Bretta Gurewitza Epitaph Records ho spoločnosť znovu vydala. Táto verzia vynechala skladbu „Superman“, ale namiesto nej boli pridané skladby „Borderline Creep“ a „More Than Local Boys“. Rovnako sa urobili nepatrné zmeny v texte skladby „The Jack Slap Cheer“ a pribudla posledná skladba bez názvu (často uvádzaná ako „Track 11“, „Abraham's Song“ alebo „Scratched Out“). Skladba „Audio Blood“ sa objavila vo videohre Burnout 3: Takedown. Skupina tiež spolupracovala s raperom MC Lars pri skladbe „Hot Topic is Not Punk Rock“.

Decomposer a A Band in Hope (2006–2008) 
Druhý album skupiny The Matches s názvom Decomposer bol vydaný 12. septembra 2006. Okrem iných hlavných punk rockových opôr je aj výsledkom práce deviatich producentov, vrátane Tima Armstronga, Nicka Hexuma, Marka Hoppusa a Johna Feldmanna. Album má experimentálnejší alternatívno-rockový charakter, na rozdiel od pop punkového zamerania ich debutu.

Skupina The Matches podporovala album prostredníctvom turné Vans Warped Tour 2007. Odohrala celé turné AP tour 2008 s ďalšími skupinami ako napríklad All Time Low a The Rocket Summer. Skupina The Matches bola tiaž jedna z mnohých skupín, ktoré hrali na festivale Soundwave v Austrálii na konci februára a začiatku marca 2008.

Skupina dokončila svoj tretí album s názvom A Band In Hope a vydala ho 18. marca 2008. Album bol opäť výsledok spolupráce s viacerými producentmi: Nickom Hexumom, Johnom Feldmannom, Timom Armstrongom, Milesom Hurwitzom, Mikeom Greenom, Johnom Paulsenom a Paulom Ruxtonom  (Paulsen a Ruxton zo sanfranciského producentského kolektívu Talking House, ktorým je album venovaný v poznámkach CD).

Album unikol 11. februára 2008.

9. júla skupina zverejnila na svojej MySpace stránke oznam, že basgitarista Justin San Souci formáciu opúšťa. Požiadala ľudí o posielanie demo nahrávok, aby sa mohli zúčastniť konkurzu na nového basgitaristu.

7. augusta 2008 skupina oznámila, že novým basgitaristom sa stal Dylan Rowe z Nashvillu v štáte Tennessee. Dňa 30. augusta 2008 nahradil Justina San Souciho na festivale Oakland Art and Soul.

Na soundtracku Urban Outfitters Summer 2008 sa objavili ich skladby „The Arm“ a „Wake the Sun“. Skladba „Wake the Sun“ bola tiež súčasťou kompilácie vydavateľstva SideOneDummy s názvom 2008 Warped Tour Compilation.

Skupina získala ôsmu výročnú cenu Independent Music Awards v hlasovaní Vox Pop za najlepšie hudobné video „Yankee in a Chip Shop“.

Vedľajšie projekty a prestávka (2009–2013)
Skupina The Matches mala oficiálnu prestávku od 9. júla 2009. Dňa 23. augusta 2009 dohrali svoje posledné vystúpenie a vypredali The Fillmore. Niektorí členovia sa pustili do sólových vedľajších projektov.

17. mája 2009 vystúpil Jonathan Devoto v meste Berkeley v štáte Kalifornia ako sólový umelec a hral tri cover verzie skladieb a štyri originály. Potom Devoto založil skupinu Bird by Bird, ktorá 21. augusta 2009 odohrala prvé živé vystúpenie v Blakes on Telegraph. Shawn Harris, spolu s Jakeom Griggom zo skupiny Something with Numbers, začal písať pre projekt s názvom Maniac. Skupina Maniac vydala niekoľko cover verzií, rovnomenné EP a v roku 2010 svoj prvý album plnej dĺžky s názvom Mania. Dylan Rowe bol členom viacerých skupín ako basgitarista, vrátane We Shot the Moon, Backseat Goodbye a Bad Cop.

7. augusta 2009 skupina oznámila, že vydajú album digitálnych rarít s názvom The Matches Album 4, Unreleased; Graphics? Title? Or Not Needed?.

Spoločné vystúpenia (2014)
Vo februári 2014 začala skupina zverejňovať staré fotografie pod hashtagom #oldschoolmatches na svojom predtým neaktívnom facebookovom účte a na účte na Twitteri, čo viedlo k špekuláciám o zjednotení.

Dňa 12. mája 2014 vydala YouTube video a na počesť desaťročného výročia albumu E. Von Dahl Killed the Locals a oznámila jednorazové vystúpenie v Slim's, 8. novembra v San Franciscu. Po rýchlom vypredaní boli pridané dodatočné vystúpenia v Oaklande, San Franciscu, Chicagu, New Yorku a West Hollywoode. Navyše sa na vystúpenia vrátil Justin San Souci.

Zjednotenie a turné (2015–súčasnosť)
Skupina dokončila austrálske turné na počesť desaťročného výročia albumu E. Von Dahl Killed the Locals. Neskôr v tom istom roku vydali dvoj-skladbové EP s názvom „Life of a Match“/„Crucial Comeback (Mary Claire)“ a odohrali dve vystúpenia v The Fillmore v meste San Francisco. 1. februára 2016 skupina oznámila štvormiestne turné počas leta a urobila cover verziu svojho druhého albumu Decomposer.

Členovia

Súčasní členovia
Shawn Harris – rytmická gitara, vokály
Matt Whalen – bicie
Jonathan Devoto – sólová gitara, sprievodné vokály
Justin San Souci – basgitara, sprievodné vokály

Bývalí členovia
Dylan Rowe – basgitara, sprievodné vokály (2008–2009)
Matt Esposito – sólová gitara, sprievodné vokály
Henry Dietzel – sólová gitara, sprievodné vokály

Diskografia

Štúdiové albumy

Kompilácie
The Matches Album 4, Unreleased; Graphics? Title? Or Not Needed? (12. august 2009)

Koncertné albumy
10YearsEVDKTL (2014)
Recomposer (2016)

DVD
The Show Must Go Off!: Live at the House of Blues (27. júl 2004)

Kompilačné skladby

Single

Hudobné videá
 „Chain Me Free“ (2006)
 „Papercut Skin“ (2006)
 „Salty Eyes“ (2007)
 „Wake the Sun“ (2008)
 „Yankee in a Chip Shop“ (2008)
 „Life of a Match“ (2015)
 „Little Maggots“ (2016)

Audio a video
Interview so skupinou The Matches
Rozhovor so Shawnom Harrisom zo skupiny The Matches
Rozhovor with Shawn Harris zo skupiny The Matches v novembri 2008

Referencie

Externé odkazy
Oficiálna stránka skupiny
Koncertné zábery a rozhovor s Jonom Devotom a Dylanom Roweom zo skupiny The Matches
Shawnov vedľajší projekt – blog skupiny Maniac

Zdroj

Poppunkové hudobné skupiny USA